armvectores/hy_wikipedia_2023 huggingface dataset:
Ալեքս Կուրցման

Ալեքսանդր Հիլարի Կուրցման (անգ․՝ Alexander Hilary Kurtzman ․ ծնվ․ սեպտեմբերի 7, 1973), ֆիլմերի և հեռուստասերիալների ամերիկացի սցենարիստ, պրոդյուսեր և ռեժիսոր։


== Կյանքը և կարիերան ==
Կուրցմանը ծնվել ու մեծացել է աշխարհիկ մտածելակերպի տեր ամերիկացի հրեաների ընտանիքում, Լոս Անջելեսում (Կալիֆոռնիա), որտեղ էլ, ավագ դպրոցում սովորելիս, մտերմացել է  իր հետագա երկարամյա գործընկերոջ՝ Ռոբերտո Օրսիի հետ։ արձրագույն կրթություն ստացել է Վեսլեյան համալսարանում։ Ամուսնացած է պրոդյուսեր Ամանդա Քոնթերի հետ։
2011 թ․-ին «Forbes» ամսագիրը Օրսիին և Կուրցմանին նկարագրեց որպես «Հոլիվուդի գաղտնի զենք», որոնք միասին «գաղտնի ուժ են՝ պրոեկտի հասույթում 3 մլրդ․ դոլար ապահովելու համար»։ Կուրցմանն ու Օրսին շատ հաճախ աշխատում են Ջեյ Ջեյ Աբրամսի և Մայքլ Բեյի հետ, հիմնականում աշխատում են մեծաբյուջետ պրոեկտների վրա։
Կուրցմանը՝ Աբրամսի և Օրսիի հետ ստեղծել է «Եզր» գիտաֆանտաստիկ հեռուստասերիալը։ Նա այժմ էլ շարունակում է մասնակցել այդ պրոեկտին և հանդիսանում է սերիալի կոնսուլտացնող պրոդյուսերը։


== Ֆիլմագրություն ==
(2005) - Կղզին / The Island (սցենարիստ)
(2005) - Զորոյի լեգենդը / The Legend of Zorro (սցենարիստ)
(2006) - Առաքելությունն անիրագործելի է 3 / Mission։ Impossible III (սցենարիստ)
(2007) - Տրանսֆորմերներ / Transformers (սցենարիստ)
(2008) - Eagle Eye (պրոդյուսեր)
(2009) - Աստղային ճանապարհ / Star Trek (սցենարիստ, գործադիր պրոդյուսեր)
(2009) - Տրանսֆորմերներ։ Ֆոլլենների Վրեժը / Transformers։ Revenge of the Fallen (սցենարիստ)
(2009) - Առաջարկություն / The Proposal (գործադիր պրոդյուսեր)
(2011) - Կովբոյներն ընդդեմ այլմոլորակայինների / Cowboys & Aliens (սցենարիստ, պրոդյուսեր)
(2012) - Մեզ նման մարդիկ / People Like Us (ռեժիսոր, սցենարիստ, պրոդյուսեր)
(2013) - Աստղային ճանապարհ։ Խավարի մեջ / Star Trek Into Darkness (սցենարիստ, պրոդյուսեր)
(2013) - Հիմա դու ինձ տեսնում ես / Now You See Me (պրոդյուսեր)
(2013) - Էնդերի խաղը / Ender's Game (պրոդյուսեր)
(2014) - Ապագայի Սահմանը / Edge of Tomorrow (սցենարիստ)
(2014) - Նոր Սարդ Մարդը։ Բարձր Լարում / The Amazing Spider-Man 2 (սցենարիստ, գործադիր պրոդյուսեր)
(2014) - Մատադոր (հեռուստասերիալ) / Matador (գործադիր պրոդյուսեր, 1 էպիզոդ, 2014)
(2014) - Կարիճ (հեռուստասերիալ) / Scorpion (գործադիր պրոդյուսեր, 4 էպիզոդ, 2014)
(2014) - Նահանջման ստրատեգիա / Exit Strategy (գործադիր պրոդյուսեր)
(2016) - Մումիա / The Mummy (ռեժիսոր, պրոդյուսեր)
(2018) - Նոր Սարդ Մարդը 3 / The Amazing Spider-Man 3 (սցենարիստ)
(TBA) - 2012: Հոգիների պատերազմը / 2012։ The War for Souls (սցենարիստ, պրոդյուսեր)
(TBA) - Անխղճորեն / Without Remorse (պրոդյուսեր)
(TBA) - Վան Հելսինգ / Van Helsing (սցենարիստ, պրոդյուսեր)
(TBA) - Venom (ռեժսոր, սցենարիստ, պրոդյուսեր)
(TBA) - Գործադիր կոմիտե / Secret Cabinet (գործադիր պրոդյուսեր)
(TBA) - Նոր Սարդ Մարդը 4 / The Amazing Spider-Man 4 (գործադիր պրոդյուսեր)


== Ծանոթագրություններ ==
Վորոնինո (գյուղ, Բրատսկոեի շրջան)

Անվան այլ կիրառումների համար տե՛ս՝ ՎորոնինոՎորոնինո (ուկրաիներեն՝ Воронине), գյուղ Ուկրաինայի Նիկոլաևի մարզի Բրատսկոեի շրջանում։ Բնակավայրը նախկինում նաև անվանվել է Միխայլովկա։ Հիմնադրվել է 1860 թվականին։
2001 թվականի տվյալներով Վորոնինո գյուղում բնակվում էր 109 մարդ։ Բնակավայրը զբաղեցնում է 0,648 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Love Hard

Love Hard, սպասվող ամերիկյան ռոմանտիկ դրամա ֆիլմ, որի ռեժիսորը Հերնան Խիմենեսն է, սցենարիստը Դաննի Մաքքին և Ռեբեկա Էվինգը։ Ֆիլմում գլխավոր դերասաններն են Նինա Դոբրևը, Ջիմմի Օ'Յանգը և Դարեն Բարնեթը։ Ֆիլմը երիտասարդ կնոջ մասին է, որն ուղևորվում է իր օնլայն սիրեցյալի տուն Սուրբ ծնունդը նշելու, բայց հանկարծ բացահայտում է, որ նա կեղծ մարդ է։
Պրոդյուսերավորումը կատարել է Wonderland Sound and Vision-ը, իսկ նկարահանումներն անցկացվել են Վանկուվերում 2020 թվականի օգոստոսից սկսած։ Ֆիլմը հեռարձակվելու է Նեթֆլիքս հարթակով 2021 թվականի նոյեմբերի 5-ին։


== Սյուժե ==
Լոս Անջելեսից մի երիտասարդ կին սիրահարվում է մի տղամարդու ծանոթության հավելվածով և ուղևորվում է Իսթ Քոսթի նրա տուն՝ Սուրբ ծննդյան կապակցությամբ անակնկալ մատուցելու, բայց բացահայտում է, որ այդ մարդը կեղծ տվյալներով է ներկայացել։ Նրա սիրեցյալն իրականում ապրում է նույն քաղաքում և նրան խաբած տղամարդը առաջարկում է միավորել նրանց, եթե խնջույքի ժամանակ աղջիկը համաձայնվի ներկայանալ որպես նրա ընկերուհի։


== Դերասանական կազմ ==
Նինա Դոբրև - Նատալի Բաուեր
Ջիմմի Օ'Յանգ - Ջոշ Լին
Դարեն Բարնեթ - Թեգ
Հարրի Շամ Կրտսեր - Օուեն Լին
Ջեյմս Սաիտո - Բոբ Լին
Միքաելլա Հուվեր - Չելսի
Հեզեր Մաքմահան - Քերրի
Լախլին Մունրո - Ռեքս
Ռեբեկա Սթաբ - Բարբ Լին
Տակայո Ֆիշեր - Ջուն Լին


== Արտադրություն ==
2019 թվականի օգոտոսին հայտարարվել է, որ Նեթֆլիքսը ստացել է Դենի Մաքքիի և Ռեբեկա Յուինգի ռոմանտիկ կատակերգության սցենարը, որը գրված է եղել որպես «Երբ Հարրին հանդիպեց Սալիին և Ռոքսանային»։ Մաքքին և Մերի Վիոլան պրոդյուսերավորել են ֆիլմը իրենց Wonderland Sound and Vision ընկերությամբ։
2020 թվականի օգոստոսին հայտարարվել է, որ Հերնան Խիմենեսը լինելու է ֆիլմի ռեժիսոր, իսկ գլխավոր դերակատրներն են Նինա Դոբրևը, Ջիմմի Օ'Յանգը և Չարլզ Մելթոնը։ 2020 թվականի հոկտեմբերին, հայտարարվել է, որ Մելթոնի «Ռիվերդեյլ» հեռուստասերիալի նկարահանումների օրակարգի հետ առաջացած խնդրի պատճառով՝ նրան փոխարինել է Դարեն Բարնեթը։ Հարրի Շամ Կրտսերը, Ջեյմս Սայտոն, Միքաելա Հուվերը և Հեզեր ՄաքՄահանը նույնպես միացել են դերասանական կազմին։
Նկարահանումներն անցկացվել են Կանադայի Վանկուվեր քաղաքում, 2020 թվականի հոկտեմբերի 5-ին նոյեմբերի 24-ն ընկած ժամանակհատվածում։


== Թողարկում ==
Ֆիլմը թողարկվելու է Նեթֆլիքս հարթակով 2021 թվականի նոյեմբերի 5-ին։


== Ծանոթագրություններ ==


== Արտաքին հղումներ ==
«Love Hard»(անգլ.) ֆիլմը Internet Movie Database կայքում
Mumm

Mumm (ֆր.՝ Mumm), ֆրանսիական Ռեյմս քաղաքում գտնվող շամպայն գինիներ արտադրող ընկերություն և բրենդ։


== Պատմություն ==
Ընկերությունը հիմնադրվել է 3 Մյում եղբայրների` Ժակոբի, Գոտլիբի և Ֆիլիպի կողմից, որոնք գերմանացի գինեգործներ էին Հռենոսի հովտից և Բրյուլ քաղաքից Ֆրիդրիխ Գիսլերի կողմից 1827 թվականի մարտի 1-ից և կոչվում էր P. A. Mumm Giesler et C°։ P. A. տառերը հոր անվանատառերն են, որը հաջողակ գինու վաճառական էր Զոլինգենից։ 1852 թվականին Ժորժ Հերման Մյումը՝ Պիտեր Առնոլդի թոռը, դարձավ գինետան ղեկավարը և նրա G. H. անվանատառերն սկսեցին կիրառել ընկերության անվան մեջ։ Շամպայնի պիտակների կարմիր երիզն արվել է Պատվավոր լեգիոնի ֆրանսիական շքանշանի ժապավենի նման և դարձավ այս շամպայնի տարբերակիչ նշանը։ Որոշ ժամանակ անց ֆրանսիացիները ազգայնացրին Mumm ընկերությունը, թեև նրա հիմնադիրները, և նրանց ընտանիքները մինչև Առաջին համաշխարհային պատերազմն ապրում էին Ֆրանսիայում՝ չընդունելով ֆրանսիական քաղաքացիություն։
Ներկայումս կազմակերպությունը պատկանում է ֆրանսիական Pernod Ricard՝ ալկոհոլային խմիչքների արտադրող և մատակարար կազմակերպությանը։ Ըստ վաճառքի ծավալի՝ այն աշխարհում երրորդն է Moët & Chandon և Կլիկո այրուց հետո։ Յուրաքանչյուր տարի վաճառվում է մոտ 8 միլիոն շիշ գինի աշխարհի ավելի քան 100 երկրներում։ Մյումը Ֆորմուլա 1-ի պաշտոնական հովանավորն էր 2000-2016 թվականներին և հատուկ շամպայնի շշեր էր տրամադրում հաղթողներին՝ հարթակի վրա տոնելու համար։
ԱՄՆ-ում կալիֆորնիական մեթոդով փրփրուն գինիներ են արտադրվում G.H. Mumm & Cie և Joseph E Seagram & Sons ընկերությունների համատեղ համագործակցությամբ։ Ընկերությունը տեղակայված է Նապա հովտում։


== Ծանոթագրություններ ==


== Արտաքին հղումներ ==
Mumm-ի պաշտոնական կայք (անգլ.)
Mumm Napa-ի պաշտոնական կայք (անգլ.)
Թոմաս Ռուկաս

Թոմաս Գինտարասովիչ Ռուկաս (ռուս.՝ Томас Гинтарасович Рукас, սեպտեմբերի 4, 1996, Սանկտ Պետերբուրգ, Ռուսաստան), ռուս ֆուտբոլիստ, պաշտպան։ Հանդես է գալիս պորտուգալական «Սպորտինգ B»-ի կազմում։


== Ակումբային կարիերա ==
2015 թվականին Թոմաս Ռուկասը պայմանագիր է կնքել իսպանական «Խետաֆե B»-ի հետ։ Նա թիմի կազմում անցկացրել է 1 մրցաշրջան՝ մասնակցելով 9 հանդիպման։
2016 թվականին Թոմաս Ռուկասը տեղափոխվել է պորտուգալական «Սպորտինգ B»:


== Անձնական կյանքը ==
Թոմասի եղբայրը՝ Անդրիուսը նույնպես ֆուտբոլիստ է։


== Ծանոթագրություններ ==


== Արտաքին հղումներ ==
Էջը rfpl.org կայքում
Յաման-Սադրա

Յաման-Սադրա (ռուս.՝ Яман-Садра), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սադրա գետի աջ ափով՝ 22 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010100212115100000564
Հիդրոլոգիական ուսումնասիրությունների կոդը - 115100056
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տոն, որը միշտ քեզ հետ է

Տոնը, որը միշտ քեզ հետ է (անգլ.՝ A Moveable Feast), հուշագրությունը գրող Էռնեստ Հեմինգուեյի կյանքի մասին է Փարիզուսմ։ Գրքում նկարագրվում են երիտասարդ հեղինակի առաջին գրական փորձերը և նրա կյանքը առաջին կնոջ՝ Հեդլիի հետ։ Նրա ինքնակենսագրականից բացի գրքում կան նաև պորտրետներ Ալիսթեր Կրուդինի, Էզրա Փաունդի, Ֆրենսիս Սքոթի, Ֆորդ Մեդոքսի, Հիլլեր Բելոքի, Ժյուլ Պասկինի, Պերսլի Լյուսիսի, Ջեյմս Ջոյսի և Գերտրուդ Սթայնի մասին։


== Գրելու  և հրատարակության պատմություն ==
Հեմինգուեյը, ուղևորվելով Եվրոպա, «Տորոնտո Սթար» թերթի օտարերկրացի խմբագրի հետ հաստատվում է Փարիզում և ոգեշնչվելով Գերտրուդ Սթայնի, Էզրա Փաունդի և այլ գրողների ստեղծագործություններով՝ որոշում է դառնալ գրող։
1956 թվականին Հեմինգուեյը գտնում է մի ճամպրուկ, որը նա թողել էր «Ռից» հյուրանոցի նկուղում շատ տարիներ առաջ։ Ճամպրուկում կար օրագիր, որի մեջ նա գրել էր իր կյանքից հուշեր՝ անցկացված Փարիզում։
Գիրքը հրատարակվեց հեղինակի մահից հետո, իր չորրորդ կնոջ՝ Մերի Ուելշ Հեմինգուեյի ջանքերով։ Նյութերը խմբագրվել և հրատարակվել են 1964 թվականին։


== Էկրանավորում ==
2009 թվականի սեպտեմբերի 15—ին Daily Variety Հեմինգուեյի և նրա առաջին կնոջ թոռնուհին՝ Մերիիլ Հեմինգուեյը ձեռք բերեց համաձայնություն ամերիկացի կինոպրոդյուսեր Ջոն Գոլդսթոունի հետ ֆիլմ նկարելու համար։


== Ծանոթագրություններ ==


== Գրականություն ==
Baker Carlos (1972)։ Hemingway: The Writer as Artist (4th ed.)։ Princeton University Press։ ISBN 0-691-01305-5   (անգլ.)
Meyers Jeffrey (1985)։ Hemingway: A Biography։ London: Macmillan։ ISBN 0-333-42126-4  (անգլ.)
Mellow James R. (1992)։ Hemingway: A Life Without Consequences։ New York: Houghton Mifflin։ ISBN 0-395-37777-3  (անգլ.)
Oliver Charles M. (1999)։ Ernest Hemingway A to Z: The Essential Reference to the Life and Work։ New York: Checkmark։ ISBN 0-8160-3467-2  (անգլ.)
Stoneback H. R. (2010)։ Hemingway's Paris: Our Paris?։ Wickford, RI: New Street Communications, LLC։ ISBN 978-1-4538-7776-0  (անգլ.)
Դրոյի փողոց (Երևան)

Դրոյի փողոց, փողոց Երևանի Քանաքեռ-Զեյթուն վարչական շրջանում։ Անվանակոչվել է Առաջին հանրապետության ռազմական նախարար, Առաջին հանրապետության հիմնադիրներից մեկի՝ Դրաստամատ Կանայանի (Դրոյի) պատվին։


== Տվյալներ ==
Դրոյի փողոցն սկսվում է Դավիթ Անհաղթի փողոցից, հատում Ավետիս Ահարոնյան, Պարույր Սևակի, Մինաս Ավետիսյան փողոցները և հասնում Հրազդան տանող երկաթուղի։ Երկարությունը 1500 մետր է։
Խորհրդային տարիներին սկզբնապես կոչվել է Զեյթունի 5-րդ փողոց, այնուհետև վերանվանվել է Փարիզյան կոմունայի փողոց։ Հայաստանի անկախացումից հետո ստացել է ներկայիս անվանումը։


== Հատվող փողոցներ ==
Վահե Վահյան փողոց
Ավետիս Ահարոնյան փողոց
Դրոյի փողոցի 1-ին նրբանցք
Պարույր Սևակի փողոց
Տոնյան փողոց
Դրոյի փողոցի 4-րդ նրբանցք
Նորշխարհյան փողոց
Մինաս Ավետիսյան 1-ին փողոց
Մինաս Ավետիսյան 2-րդ փողոց
Մինաս Ավետիսյան 4-րդ փողոց
Մինաս Ավետիսյան փողոց
Լեփսիուսի փողոց
Շովրոյան փողոց
Ռայնիսի փողոց
Գոգոլի փողոց


== Նշանակալի օբյեկտներ ==
Ղազարոս Սարյանի անվան արվեստի դպրոց (Դրոյի 4ա)
Միսաք Մանուշյանի անվան թիվ 48 հիմնական դպրոց (Դրոյի 11)
Քանաքեռ-Զեյթուն համայնքի կենտրոնացված գրադարանային համալիր (Դրոյի 16ա)
Մինաս Ավետիսյանի անվան կերպարվեստի դպրոց (Դրոյի 21ա)
Հայփոստի թիվ 69 կապի բաժանմունք (Դրոյի 15)


== Պատկերասրահ ==

		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==
Ուոլթեր Օ'Բրայեն

Ուոլթեր Օ'Բրայեն, (անգլ.՝ Walter O'Brien, ծնվել է 1975 թվականի փետրվարի 24-ին), իռլանդացի բիզնեսմեն տեղեկատվական տեխնոլոգիաների ոլորտում, պրոդյուսր, Scorpion Computer Services ընկերության հիմնադիր և տնօրեն։ Նա համարվում է Կարիճ հեռուստասերիալի ոգեշնչման աղբյուրն ու գործող պրոդյսուրը։ Հայտնի են մի շարք պատմություններ կապված նրա բարձր IQ ցուցանիշի և 13 տարեկանում ՆԱՍԱ-ի «ջարդելու» մասին, որոնք գրավել են ԶԼՄ-ների ուշադրությունը։ 


== Կենսագրություն ==
Ծնվել է Մորիս և Աննա Օ Բրայենների ընտանիքում 1975 թվականին, Ուեքսֆորդում (Իռլանդիա)։ Մինչև 13 տարեկան հաճախել է Կլոնրոչ գյուղի St. Patrick’s National School դպրոցը, որից հետո ընտանիքը տեղափոխվել է Իռլանդիայում գտնվող փոքրիկ քաղաք՝ Էննիսկորտի և ուսումը շարունակել St. Mary’s Christian Brothers School (CBS) դպրոցում։ 
Ավելի ուշ Վոլտերը հայտնեց, որ մանուկ հասակում IQ թեստերից մեկում հավաքել է 197 բալ, սակայն դրա մասին հաստատող տեղեկություններ չեն պահպանվել։ Մի շարք լրատվամիջոցներ ինչպիսիք են՝ TechDirt և The Irish Times հաստատում են, որ 197 բալը մանուկ հասակում չի նշանակում բարձր ցուցանիշ մեծահասակների համար նախատեսված թեստերում, քանի որ թեստերի սանդղակը կախված տարիքային խմբից փոխվում է։ Լրագրող Մայք Մասնիքը նկատեց, որ բարձր IQ ցուցանիշով մարդկաց ցանկը կա համացանցում, սակայն այնտեղ չկա Վոլտեր Օ Բրայեն անունը։ 
Ատեստատ ստացել է Կիլկեննի կոչվող քաղաքի St Kieran’s College-ում, սովորել է Սուսսեկս քաղաքի համալսարանում։ Ստացել բակալավրի դիպլոմ ինֆորմատիկային և արհեստական բանականության ֆակուլտետում։ 
2001 թվականից ապրում է Կալիֆոռնիայում։ 


== Ծանոթագրություններ ==


== Արտաքին հղումներ ==
Scorpion Computer Services official websiteArchived 2014-09-21 at the Wayback Machine.(անգլ.)
CBS Local Interview with O’BrienArchived 2015-04-29 at the Wayback Machine., 2014(անգլ.)
CNET Interview with O’BrienArchived 2016-04-18 at the Wayback Machine.(անգլ.)
Կանդրի-Կուլ (գյուղ, Բիժբուլյակսկի շրջան)

Կանդրի-Կուլ (ռուս.՝ Кандры-Куль, բաշկիրերեն՝ Ҡандракүл), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 142 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավետարան (4648)

Ավետարան (4648), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4648 թվի տակ։ Ձեռագիրը գրվել է 1456 թվականին  Ստեփանոս քահանա գրիչի կողմից Բազէշում։ Ստացողը եղել է Ղըփչախ մահտեսն։ Կազմողը եղել է Փիլիպոսն։ Գրված է թղթի վրա, որը ունի 26x17 չափս։ Ձեռագիրը կազմված է 254 թերթից։ Գրված է երկսյուն, բոլորգրով։ Ունի տերունական 13, ավետարանիչ 4, նկար ստացողի 1, խորան 7, կիսախորան և լուսանցազարդ մանրանկարներ։ Կազմը` կաշեպատ տաշտակ դրոշմազարդ, արծաթյա 5 խաչով (չորսը ականակուռ) և 1 անկյունազարդով, աստառը՝ կապույտ կտավ։ Հիշատակարաններ գրչի՝ 226ա, 280բ, կազմողի՝ 284ա (1584թ.), հետագայի՝ 282ա (15-րդ դար), 283բ (16-րդ դար), 284 (1600թ.), 99ա, 150ա (1607թ.):


== Ծանոթագրություններ ==
(2941) Ալդեն

(2941) Ալդեն (անգլ.՝ Alden), աստերոիդ աստերոիդների հիմնական գոտում։ Հայտնաբերվել է 1930 թվականի դեկտեմբերի 24-ին Քլայդ Տոմբոյի կողմից Ֆլագստաֆում։
Միջին հեռավորությունը Արեգակից կազմում է 2,151875 ա. մ., առավելագույնը մոտենում է 1,9584 ա. մ. հեռավորության վրա և հեռանում 2,3454 ա. մ.։ Արեգակի շուրջ մեկ ամբողջական պտույտ է կատարում 1152,99 երկրային օրվա ընթացքում, իր ուղեծրով շարժվելով միջինում 0,312233 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2941) Ալդեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նադերի և Սիմինի ամուսնալուծությունը

«Նադերի և Սիմինի ամուսնալուծությունը» (պարսկերեն՝ جدایی نادر از سیمین,), իրանական դրամա ֆիլմ՝ նկարահանված 2011 թվականին։


== Սյուժե ==
Սիմինն ուզում է հեռանալ Իրանից ամուսնու՝ Նադերի և դստեր՝ Թերմեի հետ։ Նադերը, սակայն, երկմտանքի մեջ է։ Ալցհայմերի հիվանդությունից տառապող հորը մենակ թողնելու միտքը հանգիստ չի տալիս նրան։ Դրա համար էլ որոշում է հետաձգել համատեղ ուղևորությունը։ Նադերի որոշմանն ի պատասխան Սիմինը վճռում է ապահարզան պահանջել դատարանում։ Երբ Սիմինի հայցը մերժվում է, նա հրաժարվում է ապրել Նադերի հետ՝ տեղափոխվելով ծնողների տուն։ Թերմեն որոշում է մնալ հոր հետ՝ հուսալով, որ մայրը շուտով կվերադառնա։ Նադերը դժվարությամբ է հաշտվում նոր իրադրության հետ։ Նա հորը խնամելու համար Ռազիե անունով մի երիտասարդ կին է վարձում։ Այս կինը հղի է և աշխատանքի է անցել առանց ամուսնու գիտության։ Մի օր Նադերը տուն է գալիս ու տեսնում, որ հորը ոչ միայն մենակ են թողել, այլև՝ սեղանին կապել։ Երբ Ռազիեն վերադառնում է, մեծ աղմուկ է բարձրանում, որի ողբերգական հետևանքներն ավերում են ոչ միայն Նադերի կյանքը, այլև դստեր պատկերացումները հոր մասին։


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Ասղար Ֆարհադի
սցենարիստ - Ասղար Ֆարհադի
պրոդյուսերներ - Նեգար Էսքանդարֆար
օպերատոր - Մահմուդ Քալարի
մոնտաժ - Հայադե Սաֆիյարի
երաժշտությունը - Սաթթար Օրաքի
hնչյունային ձևավորող - Ռեզա Նարիմիզադե


=== Դերասանական անձնակազմ ===
Փեյման Մոադի - Նադեր
Լեյլա Հաթամի - Սիմին
Շահաբ Հոսեյնի - Հոդջատ
Սարե Բայաթ - Ռազիե
Սարինա Ֆարհադի - Թերմե
Բաբաք Քարիմի - քննիչ


== Մրցանակներ և նոմինացիաներ ==
2011 թվական 5 մրցանակ Բեռլինի կինոփառատոնում։ «Ոսկե արջ» լավագույն ֆիլմ, «Արծաթե արջ» լավագույն տղամարդու և լավագույն կանացի դերի համար։
2011 «Ոսկե ծիրան» կինոփառատոն լավագույն ֆիլմ։
2012 «Օսկար» Լավագույն օտարալեզու ֆիլմ
2012 «Ոսկե Գլոբուս» լավագույն օտարալեզու ֆիլմ
2012 «Սեզար» լավագույն օտարալեզու ֆիլմ


== Ծանոթագրություններ ==


== Արտաքին հղումներ ==
Պաշտոնական կայք (իսպաներեն)
Պաշտոնական կայք (ֆրանսերեն) Archived 2012-04-12 at the Wayback Machine.
Ստրումա (գետ)

Ստրումա (բուլղար․՝ Струма), Ստրիմոն (հուն․՝ Στρυμόνας), գետ Բուլղարիայում և Հունաստանում։ Երկարությունը կազմում է 415 կիլոմետր (Բուլղարիայի տարածքում՝ 290 կիլոմետր), ավազանի մակերեսը մոտավորապես 17 հազար կմ2 է։ Սկիզբ է առնում Վիտոշա լեռնաշղթայի հարավարևմտյան լանջերից։ Բուլղարիայում հոսքը առավելապես լեռնային է, նեղ կիրճերը հաջորդեցնում են միջլեռնային գոգահովիտները։ Հունաստանի տարածքում Ստրուման հոսում է գլխավոր կերպով լայն հովտում։ Թափվում է Էգեյան ծովի Օրֆանոս (Ստրիմոնիկոս) ծոցը։
Սնուցումը հիմնականում անձրևային և ձյունային է։ Բարձրացած ջուրը փետրվար - հունիս ամիսներին է, իսկ նվազամակարդակը՝ օգոստոս - սեպտեմբեր ամիսներին։ Ջրի միջին ծախսը բուլղարա-հունական սահմանի մոտակայքում կազմում է 80 մ3/վ, առավելագույնը՝ մոտավորապես 500 մ3/վ։ Ջրի բազմամյա միջին ծախսը միջին հոսանքում կազմում է մոտավորպես 70 մ3/վ (հոսման տարեկան ծավալը՝ 2,2 կմ3): Բուլղարիայում ստրումայի վրա գտնվում են Պչելինա և Ստուդենա ջրամբարները, իսկ Ստրումայի վտակների վրա՝ հէկ։ Ստրումայի ջրերը օգտագործվում են ջրամատակարարման, ոռոգման և էլեկտրոէներգիայի արտադրության համար։ Վերին հոսանքում գտնվում է Վիտոշա բնական պարկը։
Ստրումայի հովտում տեղակայված են Պերնիկ, Ռադոմիր, Կյուստենդիլ, Բլագոևգրադ, Սանդանսկի, Պետրիչ, Սիդիրոկաստրոն, Սերես քաղաքները։ Գետաբերանից 5 կիլոմետր հյուսիս տեղակայված է Ամֆիպոլը (Ամֆիպոլիս), որը Հին Մակեդոնիայի մեծ և նշանավոր քաղաքներից մեկն էր։ Ստրումայի ափին տեղակայված է Զեմենի եկեղեցին (11-րդ դար)։


== Դիցաբանություն ==
Գետը չի հիշատակվում Հոմերոսի կողմից։ Հիշատակվում է Հեսիոդոսի կողմից «Տեոգոնիայում»՝ ամենակարևոր գետերի ցանկում։ Հեսիդոսի համաձայն՝ նրանք բոլորը եղել են Օվկիանոսի և նրա հարազատ քրոջ՝ Տեթիսի երեխաները։ Այդ նույն դիցաբանությունը Գիգինի մոտ է։
Պսևդո-Պլուտարխի համաձայն՝ գետը ավելի վաղ կոչվել է Կոնոզ (Κόνοζος) և մի քանի անգամ փոխել է անվանումը։ Տեղի արքա Պալեստինը (Παλαιστίνος)` Պոսեյդոնի որդին, մենամարտում էր հարևանների հետ և՝ հիվանդությունից թուլանալով, իր որդի Հալիակմոնին ուղարկում է պատերազմ որպես ռազմավար։ Հալիակմոն պատերազմի արդյունքում մահացել էր։ Արքան՝ չկարողանալով ընդունել վիշտը, գցվում է Կոնոզ գետը, որը սկսեց կոչվել Պալեստին։ Ավելի ուշ գետը նորից անվանափոխվել էր։ Էդոնների արքա Ստրիմոնը Արեսի և մուսա Հելիկայի (Ἡλίκη) որդին էր։ Իմանալով իր որդու՝ Ռեսի, մահվան մասին, նա գցվում է Պալեստին գետը, որից հետո այն սկսվեց կոչվել իր անունով։
Դրիանտի որդի Լիկուրգը էդոնների արքան էր, որոնք ապրում էին Ստրիմոն գետի ափերին, և վիրվորել էր Դիոնիսին՝ նրան աքսորելով իր երկրից։ Դիոնիսը Լիկուրգի մեջ խելագարություն էր ներշնչել։ Դառնալով խելագար՝ նա իր որդի Դրիասին կացինով սպանում է։
Պսևդո-Ապոլոդորի համաձայն՝ գետը վաղուց նավարկելի էր իր ամբողջ երկարությամբ։


== Ծանոթագրություններ ==


== Գրականություն ==
Струма // Собаки — Струна. — М. : Советская энциклопедия, 1976. — (Большая советская энциклопедия : [в 30 т.] / гл. ред.  А. М. Прохоров ; 1969—1978, т. 24, кн. I).
«Струма»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Livius.org: Strymon Archived 2012-10-14 at the Wayback Machine.
Կենդանական աշխարհի կադաստր

Կենդանական աշխարհի կադաստր, կենդանական աշխարհի օբյեկտների իրավական ռեժիմի, քանակական և որակական ցուցանիշների, վիճակի, բնապահպանական, մշակութային և տնտեսական արժեքների, աշխարհագրական ու վարչատարածքային տարածվածության, պաշարների և օգտագործման մասին տեղեկությունների ու տվյալների գրանցման համակարգ։ Կենդանական աշխարհի կադաստր վարում են կենդանիների տեսակների ու համակեցությունների, դրանց ապրելավայրերի քանակական և որակական փոփոխությունների բացահայտման նպատակով։ Կենդանական աշխարհի պետական հաշվառումն իրականացվում է պարբերաբար ոչ ուշ, քան 5 տարին մեկ, անհրաժեշտության դեպքում՝ ՀՀ Կառավարության որոշմամբ։
Ինգուշիայի դրոշ

Ինգուշեթիայի Հանրապետության դրոշ՝ Ռուսաստանի Դաշնության Ինգուշեթիայի Հանրապետության պետական նշան։ 
Այժմյան դրոշը հաստատվել է հունիսի 17–ին 1999 թվականին։


== Նկարագրություն ==
Ինգուշեթիայի պետական դրոշը իրենից ներկայացնում է սպիտակ գույնի ուղղանկյունաձև կտավ, որի կենտրոնում տեղակայված է կարմիր գույնի սվաստիկա, որից արտագծվում են երեք նույնագույն ճյուղեր՝ կազմելով երեք կիսաշրջան իրենցից նույն տարածության վրա։ 


== Նշանի հիմնավորում ==
Սպիտակ գույնը խորհրդանշում է մտքերի և գործողությունների անաղարտությունը, որը տիպիկ է ինգուշներին։ Կանաչը՝ բնության զարթոնքն, հանրապետության հողի բերրիությունն ու առատությունը։ Կարմիրը խորհրդանշում է իրենց դարավոր դժվար պայքարը անարդարության դեմ, հանուն իրենց իրավունքի՝ ապրելու իրենց նախնիների հողի վրա՝ հարևանների հետ համահնչության մեջ։ 
Արևային նշանը նշանակում է արևի և տիեզերքի հավերժական շարժումը, փոխհարաբերությունը, անվերջությունը և ամենի հավիթենությունը։ 
Աղեղաձև նշանի ճառագայթները թեքված են ժամի սլաքի շարժմանը հակառակ՝ արեգակի շուրջը պտտվող Երկիր մոլորակի շարժմանը զուգահեռ։ 
Այսպիսի գծագրում այն հանդիսանում է բարեկեցության, ստեղծարարության, անվերջ զարգացվածության և ժողովրդի բարգավաճման նշան։
Պտուշկի

Պտուշկի (ռուս.՝ Птушки), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարին շրջան (Կալիֆոռնիա)

Մարին շրջան (անգլ.՝ Marin County), ԱՄՆ Կալիֆոռնիա նահանգի 58 վարչական միավորներից մեկը։ Ընդհանուր տարածությունը 1347 կմ² է, բնակչությունը՝ 252409 մարդ (2010 թ. տվյալներով)։ Շրջկենտրոնն է Սան Ռաֆայել բնակավայրը։ Կազմավորվել է 1850 թ.։
Դաարքյոյ

Դաարքյոյ, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Նիկո Էլվեդի

Նիկո Էլվեդի (գերմ.՝ Nico Elvedi, սեպտեմբերի 30, 1996(1996-09-30), Ցյուրիխ), շվեյցարացի պրոֆեսիոնալ ֆուտբոլիստ։ Ներկայումս հանդես է գալիս Բորուսիա Մյոնխենգլադբախի և Շվեյցարիայի ազգային հավաքականի կազմում։ Խաղում է կենտրոնական և աջ պաշտպանի դիրքում։


== Ակումբային կարիերա ==


=== Ցյուրիխ ===
Էլվեդին Ցյուրիխի ակադեմիայի սան է։ Իր պրոֆեսիոնալ դեբյուտը նշեց 2014 թվականի մայիսի 15-ին՝ թիմի մեկնարկային կազմում խաղադաշտ դուրս գալով Լոզանա Սպորտի դեմ խաղում։ Առաջին հանդիպումը եվրոպական առաջնություններում անցկացրեց օգոստոսի 21-ին՝ փոխարինման մտնելով Եվրոպայի Լիգայի որակավորման փլեյ-օֆֆ փուլի Սպարտակ Տրնավայի դեմ խաղում։ Իր առաջին գոլը պրոֆեսիոնալ կարիերայում խփեց նոյեմբերի 9-ին՝ Արաուի դեմ խաղում։ Ցյուրիխի կազմում Էլվեդին անցկացրեց 26 հանդիպում՝ դառնալով 1 գոլի և 3 գոլային փոխանցման հեղինակ։


=== Բորուսիա Մյոնխենգլադբախ ===
2015 թվականի հունիսի 24-ին Էլվեդին 4 տարվա պայմանագիր կնքեց Բորուսիա Մյոնխենգլադբախի հետ։ Իր դեբյուտը Բունդեսլիգայում նշեց նոյեմբերի 7-ին՝ փոխարինելով Ռաֆայելին Ինգոլշտադտի դեմ խաղում։ Առաջին հանդիպումը Չեմպիոնների Լիգայում անցկացրեց նոյեմբերի 25-ին՝ փոխարինման մտնելով խմբային փուլի Սևիլյայի դեմ խաղում։ Բորուսիայի կազմում իր առաջին գոլը խփեց 2017 թվականի օգոստոսի 20-ին՝ Քյոլնի դեմ խաղում։ 2018 թվականի հունվարի 24-ին Էլվեդին երկարաձգեց իր պայմանագիրը ակումբի հետ մինչև 2021 թվականը։ Մայիսի 5-ին նա գոլի հեղինակ դարձավ Ֆրայբուրգի դեմ խաղում՝ օգնելով իր թիմին հաղթել 3-1 հաշվով։


== Միջազգային կարիերա ==
Էլվեդին ներկայացրել է Շվեյցարիան բոլոր տարիքային երիտասարդական հավաքականներում։ 2013 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով բոլոր 3 հանդիպումներում։ Շվեյցարիան դուրս մնաց մրցաշարի խմբային փուլից՝ զբաղեցնելով վերջին հորիզոնականը իր խմբում։
Շվեյցարիայի ազգային հավաքականի կազմում իր դեբյուտը Էլվեդին նշեց 2016 թվականի մայիսի 28-ին՝ փոխարինելով Ֆիլիպ Սենդերոսին Բելգիայի դեմ ընկերական խաղում։ 2016 թվականին նա ազգային հավաքականի կազմում մասնակցեց Եվրոպայի առաջնությանը, սակայն չանցկացրեց ոչ մի հանդիպում, իսկ Շվեյցարիան դուրս մնաց 1/8 եզրափակչից՝ հետխաղյա 11-մետրանոցների հարվածաշարում պարտվելով Լեհաստանին։
2018 թվականի մայիսին Էլվեդին ընդգրկվեց Շվեյցարիայի՝ աշխարհի առաջնության համար վերջնական կազմում։ Առաջնությունում նա չանցկացրեց ոչ մի հանդիպում, իսկ Շվեյցարիան դուրս մնաց 1/8 եզրափակչից՝ 1-0 հաշվով պարտվելով Շվեդիային։ Իր առաջին գոլը ազգային հավաքականի կազմում Էլվեդին խփեց նոյեմբերի 18-ին՝ ՈՒԵՖԱ Ազգերի Լիգայի Բելգիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի հունվարի 7-ի դրությամբ


=== Միջազգային վիճակագրություն ===
2019 թվականի հունվարի 7-ի դրությամբ


=== Միջազգային գոլեր ===


== Ծանոթագրություններ ==


== Արտաքին հղումներ ==
Էլվեդիի պաշտոնական Ինստագրամի էջը
Էլվեդին transfermarkt-ում
Էլվեդին soccerbase.com-ում
Էլվեդին WhoScored.com կայքում
Էլվեդին Բորուսիա Մյոնխենգլադբախի պաշտոնական կայքում Archived 2020-06-11 at the Wayback Machine.
Էլվեդին ՈՒԵՖԱ-ի պաշտոնական կայքում
Էլվեդին ՖԻՖԱ-ի պաշտոնական կայքում(չաշխատող հղում)
Սենտերադա

Սենտերադա (իսպ․՝ Senterada) մունիցիպալիտետ Իսպանիայում, Լիեյդա նահանգում (Կատալոնիա ինքնավար համայնքում)։ Մունիցիպալիտետը գտնվում է Պալլաս Խուսսա շրջանում։ Զբաղեցնում է 34․55 կմ2 տարածք։ Բնակչությունը 142 մարդ (2010 թվականի տվյալներով)։


== Արտաքին հղումներ ==
Página web del Ayuntamiento Archived 2009-03-06 at the Wayback Machine.
Información de la Generalitat de Catalunya Archived 2007-09-26 at the Wayback Machine.
Información del Institut d'Estadística de Catalunya
Página sobre Senterada Archived 2012-11-03 at the Wayback Machine.
Շարանտ

Շարանտ (ֆր․` Charente), գավառ Ֆրանսիայի հարավ-արևմուտքում։ Անունն ստացել Շարանտ գետից։

Շարանտ գավառի կարգային թիվն է՝ 16։


== Պատմություն ==
Շարանտը 1790 թվականի մարտի 4-ին Ֆրանսիական հեղափոխության ժամանակ կազմավորված 83 սկզբնական գավառներից մեկն է։ Ստեղծվել է պատմական Անգումուա, արևմուտքից և հարավից` Սենտոնժ գավառներից։ Ունի երկու մեծ քաղաք՝ Անգուլեմ և Կոնյակ։
Տասնիններորդ դարի երկրորդ կեսում շնորհիվ աղի և կոնյակի արտադրության, գավառն ունեցավ արագ զարգացող տնտեսություն և 1851 թվականի բնակչության քանակը հասավ իր գագաթնակետին։ 
Քսաներորդ դարում երկու համաշխարհային պատերազմները գավառի ավանդական արտադրությունների վրա ունեցան բացասական ազդեցություն։ Տնտեսության համեմատաբար դանդաղ վերականգնումը խրախուսեց արտասահմանից կատարվող ներգաղթը։ 2006 թվականի տվյալներով բացահայտվեց, որ բրիտանացի բնակվողների քանակը մի քանի հոգուց հասավ
5 083, այս ցուցանիշով գավառը դասելով չորրորդ տեղում՝ Փարիզից, Դորդոնից և Ծովափնյա Ալպերից հետո։


== Տնտեսություն ==
Կոնյակը և պինոն կարագի հետ միասին տարածաշրջանի գյուղատնտեսական կարևոր արտադրանքներն են։ Թաղիքից և բրդից պատրաստած տեղական հողաթափերը նույնպես լավ հայտնի արտադրանք են։


== Զբոսաշրջություն ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Քերոբ Սերոբյան

Քերոբ Պետրոսի Սերոբյան (1924, գյուղ Ալաստան (Վրացական ՍԱՀ Ախալքալաքի շրջան) - 30․04․1945, Բեռլին), Փառքի երեք աստիճանի շքանշանների ասպետ (8․06․1944, 27․03․1945, 15․05․1945), գվարդիայի եֆրեյտոր։
Հայրենական մեծ պատերազմին մասնակցել է Հայկական 89-րդ (Թամանյան) դիվիզիայի կազմում (1942)։ Եղել է սակրավոր։ Փառքի շքանշանների արժանացել է Ղրիմի ազատագրման ժամանակ, Օդերի ափին հենակետ (պլացդարմ) նվաճելիս և Բեռլինի մատույցներում մղված մարտերում ցուցաբերած խիզախության համար։ Զոհվել է Հումբոլդ-Հայն ամրոցը պայթեցնելիս։ Պարգևատրվել է Հայրենական պատերազմի II աստիճանի շքանշանով։
Սեն Բարտելեմի Գրոզոն

Սեն Բարտելեմի Գրոզոն (ֆր.՝ Saint-Barthélemy-Grozon), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 506 մարդ, բնակչության խտությունը` 26.08 մարդ/կմ²։ Բնակավայրը զբաղեցնում է 19.4 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Լիոն քաղաքից` 90 կմ հարավ, Պրիվա քաղաքից` 26 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 303 աշխատունակ (15-64 տարեկան) բնակիչ, որոնցից ակտիվ էին 218-ը, իսկ ոչ ակտիվները` 85։ Ակտիվության ցուցանիշը կազմում է 71,9 %։ 218 աշխատունակ մարդկանցից աշխատել է 197 անձ (103 տղամարդ և 94 կին)։ Գործազուրկ են եղել 21 անձ (10 տղամարդ և 11 կին)։ 85 անաշխատունակներից 26-ը եղել են աշակերտներ կամ ուսանողներ, 31-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոչկարինսկի

Կոչկարինսկի (ռուս.՝ Кочкаринский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 170 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձոր (գետ)

Անվան այլ կիրառումների համար տե՛ս՝ Ձոր (այլ կիրառումներ)Ձոր, գետ Հայաստանի Գեղարքունիքի մարզում, Աստղաձոր գետի աջ օժանդակը։ Սկիզբ է առնում Վարդենիսի լեռներից և Աստղաձոր գյուղից 2 կմ հարավում միախառնվում մայր գետին։ Երկարությունը՝ 14 կմ։


== Ծանոթագրություններ ==
Վախթանգ Կոտետիշվիլի

Վախթանգ Կոտետիշվիլի (վրաց.՝ ვახტანგ ილიას ძე კოტეტიშვილი, հոկտեմբերի 24, 1893(1893-10-24), Դիդի Թոնեթի, Թեթրի Ծղարոյի մունիցիպալիտետ, Քվեմո Քարթլիի մարզ, Վրաստան - հունվարի 17, 1937(1937-01-17)), բանահյուսագետ, գրականագետ, քննադատ, պատմաբան, նկարիչ, քանդակագործ, արվեստաբան, ժուռնալիստ, հասարակական գործիչ, վրաց բանահյուսագիտության հիմնադիր


== Կենսագրություն ==
Ծնվել է եկեղեցական աստիճանավորի ընտանիքում։
1911 թվականին ավարտել է Թիֆլիսի հոգևոր ճեմարանը, հոգևոր աստիճան ստացել, ուսումը շարունակել Պետերբուրգի հոգեբանա-նյարդաբանական ինստիտուտի մանկավարժական ֆակուլտետում, որ հիմնադրել էր անվանի գիտնական Վլադիմիր Բեխտերևը։
1914-ից 1918 թվականներին սովորել է Դորպատի կայսերական համալսարանի պատմաբանասիրական ֆակուլտետում, որն ավարտելուց հետո վերադարձել է Թիֆլիս, ուսուցչություն արել այդ քաղաքի դպրոցներում։
Սովորել է նաև Թիֆլիսի գեղարվեստի ակադեմիայում, որի առաջին շրջանավարտներից մեկն է եղել, իսկ տարիներ անց՝ 1930-1932 թվականներին՝ նրա ռեկտորը։
Ստեղծել է վրաց տասնիններորդ դարի գրականության դասընթաց, Թբիլիսիի պետական համալսարանում հիմնել բանահյուսության ամբիոն, այդ թեմատիկայով դասխոսություններ կարդացել, կազմակերպել առաջին բանահավաքչական գիտարշավը։
Վրաստանի խորհրդայնացումից հետո հանդես է եկել հակախորհրդային դիրքերից, 1921 թվականի փետրվարին, ի նշան բողոքի, գրող Կոնստանտինե Գամսախուրդիայի, պատմաբան Պավլե Ինգորոկվայի և բանաստեղծ Ալեքսանդրե Աբաշելու հետ սգո տարազ՝ սև  չուխա է հագել, մի քանի ամիս շրջել սգավորի տեսքով։
Անձնուրացաբար հանդես է եկել ի պաշտպանություն Մթածմինդայի (վրացերեն՝ Սուրբ սար) վրա գտնվող Սուրբ Դավիթ (վրացերեն՝ Մամա Դավիթի - Հայր Դավիթ) վանքի, որը, հակակրոնական պայքարի մոլուցքով տարված, ցանկանում էին պայթեցնել։
Գնդակահարվել է 1937 թվականի հունվարի 17-ին։
Վախթանգ Կոտետիշվիլու որդին՝ Վախուշտին, դարձել է անվանի գրականագետ ու թարգմանիչ, թոռներից Գուգան՝ նկարիչ, Թաթոն՝ ռեժիսոր։


== Հիշատակ ==
Վախթանգ Կոտետիշվիլու անունով է կոչվել Թբիլիսիի փողոցներից մեկը։


== Ծանոթագրություններ ==


== Արտաքին հղումներ ==
Он был ученым огромного диапазона Archived 2019-05-11 at the Wayback Machine.
Օլիշանկա (Դևիցայի վտակ)

Անվան այլ կիրառումների համար տե՛ս՝ Օլիշանկա (այլ կիրառումներ)Օլիշանկա (ռուս.՝ Ольшанка), գետ Ռուսաստանում, հոսում է Վորոնեժի մարզում։ Գետաբերանը տեղակայված է Դևիցա գետի ձախ ափին՝ 57 կմ հեռավորության վրա։ Գետի երկարությունը 26 կմ է,ավազանի տարածքը 156 կմ2 է։ Օլիշանկաի ակունքը գտնվում է Պոդորոժնի գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100812107000002327
Հիդրոլոգիական ուսումնասիրությունների կոդը - 107000232
Ավազանի կոդը - 05.01.01.008
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յակտի-Կուլ (գյուղ, Կարմասկալինսկի շրջան)

Անվան այլ կիրառումների համար տե՛ս՝ Յակտի-ԿուլՅակտի-Կուլ (ռուս.՝ Якты-Куль, բաշկիրերեն՝ Яҡты Күл), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 98 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խան Շուշինսկի

Խան Շուշինսկի  (ադրբ.՝ Xan Şuşinski, օգոստոսի 20, 1901(1901-08-20), Շուշի, Ելիզավետպոլի նահանգ, Ռուսական կայսրություն - մարտի 18, 1979(1979-03-18), Բաքու, Ադրբեջանական ԽՍՀ, ԽՍՀՄ),  ադրբեջանցի խանենդե, Ադրբեջանական ԽՍՀ ժողովրդական արտիստ։


== Կենսագրություն ==
Խան Շուշինսկին ծնվել է 1901 թվականին օգոստոսի 20-ին Շուշիում։ Նրա իրական անունը Իսֆենդիար Ասլան օղլի Ջավանշիրն է ։ Նրա ուսուցիչ Իսլամ Աբդուլլաևը նրան անվանել է «Խան Շուշինսկի»։  Ջաբբար Քարյագդիօղլին և Սեյիդ Շուշինսկին նույնպես Խան Շուշինսկու ուսուցիչներն էին։ 1920-ականներին Խան Շուշինսկին մեկնել է Բաքու և ընդլայնել է իր գործունեությունը։ Խան Շուշինսկու ռեպերտուարայում եղել են «Մահուր-Հինդի», «Բայաթի-Քաջար», «Կատար», «Ղարաբաղյան շիկաստե», «Արազբարի», «Հեյրատի» մուղամները։ Մուղամներից բացի, Խան Շուշինսկին կատարել է նաև ժողովրդական երգեր։ 1934 թվականին Խան Շուշինսկին Թբիլիսիում անցկացվող Անդրկովկասյան ժողովուրդների առաջին արվեստի օլիմպիական խաղերում գրավում է առաջին տեղը։ 1960-ին նա ստեղծեց «Մուղամ ստուդիա»՝ Ադրբեջանի պետական ֆիլհարմոնիայի հովանու ներքո։ Այստեղ նա սովորեցնում է մուղամը երիտասարդ խանամդեներին։ Նա նաև դասավանդել է Ադրբեջանի պետական երաժշտական դպրոցում։ Նրա ամենահայտնի երգերը «Գամերիմ» և «Շուշիի լեռներ» են։ Խան Շուշինսկին նաեւ կատարեց կոմպոզիտորական երգեր։ Նա Ուզեիր Հաջիբեկովի «Սև աչք» երգի առաջին կատարողն էր ։ 
Խան Շուշինսկին մահացել է 1979 թվականի մարտի 18-ին ։


== Ծանոթագրություններ ==


== Արտաքին հղումներ ==
Խան Շուշինսկի- Ռաստ, մուղամ
Խան Շուշինսկի- Ղարաբաղյան շիկաստե
Խան Շուշինսկի- Շուշիի լեռներ
Լեթկանթի

Լեթկանթի (վրաց.՝ ლეთკანთი), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 300 մետր բարձրության վրա։ Շրջկենտրոն Ծալենջիխայից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 252 մարդ։


== Ծանոթագրություններ ==
Մանտուրովսկի շրջան (այլ կիրառումներ)

Մանտուրովսկի շրջան, կարող է վերաբերել՝

Մանտուրովսկի շրջան - մունիցիպալ շրջան Ռուսաստանի Դաշնության Կոստրոմայի մարզում
Մանտուրովսկի շրջան - մունիցիպալ շրջան Ռուսաստանի Դաշնության Կուրսկի մարզում
Ալյասկա (այլ կիրառումներ)

Ալյասկա - կարող է վերաբերել՝

Ալյասկա (նահանգ) - ԱՄՆ-ի ամենամեծ նահանգն է, Հյուսիսային Ամերիկայի հյուսիսարևմտյան մասում։
Ալյասկա (ծովածոց) - ծովածոց է Խաղաղ օվկիանոսում։
Ալյասկա (թերակղզի) - թերակղզի Հյուսիսային Ամերիկայի հյուսիս-արևմուտքում։
Ալյասկայի լեռնաշղթա - լեռնաշղթա Ալյասկա թերակղզու հարավում, Հյուսիսային Ամերիկայի Կորդիլիեարների Խաղաղօվկիանոսյան գոտում։
Ալյասկա - ձմեռային արտահագուստի տեսակ է։
Իստլենդ շրջան (Տեխաս)

Իստլենդ շրջան (անգլ.՝ Eastland County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 18 186 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 18 583 մարդ։ Շրջկենտրոնն է Իստլենդ (անգլ.՝ Eastland) բնակավայրը։


== Պատմություն ==
Շրջանը պաշտոնապես կազմավորվել է 1858 թվականին և ավելի ուշ վերակազմավորվել 1873 թվականին։ Իր անվանումը ստացել է Տեխասի հեղափոխության զինվոր Ուիլյամ Մոսբի Իստլենդի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Իստլենդ շրջանի ընդհանուր մակերեսը կազմում է 932 կմ², որից 926 կմ²-ն զբաղեցնում է ցամաքը, իսկ 6 կմ²-ն կամ 0,63 %-ը՝ ջրային տարածքները։


=== Հարևան շրջաններ ===
Ստիֆենս շրջան (հյուսիս)
Փալո Փինտո շրջան (հյուսիս-արևելք)
Էրաթ շրջան (արևելք)
Քոմանչի շրջան (հարավ-արևելք)
Բրաուն շրջան (հարավ)
Քալահան շրջան (արևմուտք)
Շեքելֆորդ շրջան (հյուսիս-արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 18 297 մարդ։ Առկա էր 7321 տնային տնտեսություն և 5036 ընտանիք։ Բնակչության խտությունը կազմում էր 8 մարդ/կմ²։ Հաշվվում էր 9547 բնակելի շինություն՝ 4 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 91,03 %, աֆրոամերիկացիներ - 2,18 %, բնիկ ամերիկացիներ (հնդկացիներ) - 0,48 %, ասիացիներ - 0,21 %, խաղաղօվկիանոսյան կղզիների բնակիչներ - 0,02 %, այլ ռասաների ներկայացուցիչներ – 4,83 %, երկու կամ ավելի ռասաների ներկայացուցիչներ - 1,25 %։ Իսպանախոսները կամ լատինոամերիկացիները կազմում են բնակչության 10,80 %-ը (անկախ ռասայից)։
Բնակչության տարիքային կազմը հետևյալն էր՝ 23,20 % - մինչև 18 տարեկան, 9,80 % - 18-24 տարեկան, 22,30 % - 25-44 տարեկան, 23,90 % - 45-64 տարեկան և 20,90 % - 65 և ավելի բարձր։ Շրջանի բնակչի միջին տարիքը 41 տարեկան է։ Յուրաքանչյուր 100 կնոջը բաժին է ընկնում 94,10 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 90,60 տղամարդ։
2010 թվականի դրությամբ բնակչության թիվը կազմում էր 18 583 մարդ։ Բնակչության խտությունը կազմում էր 8 մարդ/կմ²։
Բնակչության աճի դինամիկան ըստ տարեթվերի․


== Ծանոթագրություններ ==
Դավիթ Գրիգորյան (դատավոր)

Անվան այլ կիրառումների համար տե՛ս՝ Դավիթ Գրիգորյան (այլ կիրառումներ)Դավիթ Մարատի Գրիգորյան (1967, Երևան, Հայկական ԽՍՀ, ԽՍՀՄ), հայ իրավաբան, Երևան քաղաքի ընդհանուր իրավասության դատարանի դատավոր։


== Կենսագրություն ==
Ծնվել է 1967 թվականին Երևան քաղաքում։


=== Կրթություն ===
1991 թվականին ավարտել է ԵՊՀ իրավագիտության ֆակուլտետը։


== Աշխատանքային գործունեություն ==
1991 թվականի հոկտեմբերի 7-1992 հոկտեմբերի 22, աշխատել է ՀՀ գլխավոր դատախազության Շահումյանի շրջանի դատախազության ստաժոր։
1992 հոկտեմբերի 22-1997 սեպտեմբերի 11, աշխատել է Երևան քաղաքի Էրեբունու շրջանի դատախազության քննիչ։
1997 հոկտեմբերի 11-1999 հունվարի 12, աշխատել է Երևան քաղաքի Էրեբունու շրջանի դատախազի օգնական։
1999 հունվարի 12-2002 դեկտեմբերի 27, աշխատել է Երևան քաղաքի Էրեբունի և Նուբարաշեն համայնքների դատախազի օգնական։
2002 դեկտեմբերի 27-2004 հոկտեմբերի 7, աշխատել է Երևան քաղաքի Էրեբունի և Նուբարաշեն համայնքների դատախազի ավագ օգնական։
2004-2010, աշխատել է Երևան քաղաքի Էրեբունի և Նուբարաշեն վարչական շրջանների դատախազի տեղակալ։
2010-2013, աշխատել է Երևան քաղաքի Ավան և Նոր Նորք վարչական շրջանների դատախազի տեղակալ։
2013-2016, աշխատել է Սյունիքի մարզի ընդհանուր իրավասության դատարանի դատավոր։
2016 թվականին ՀՀ Նախագահ Սերժ Սարգսյանի հրամանագրով նշանակվել է Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի դատավոր։ ՀՀ Ազգային Ժողովի կողմից 2017 թվականի դեկտեմբերի 21-ի թիվ ՀՕ-34-Ն օրենքի համաձայն շարունակում է պաշտոնավարել Երևան քաղաքի ընդհանուր իրավասության դատարանի դատավորի պաշտոնում։


=== Սկանդալային որոշումներ ===

2019 թվականի մայիսի 18-ին Երևանի ընդհանուր իրավասության դատարանը դատավոր Դավիթ Գրիգորյանի նախագահությամբ որոշեց փոխել Ռոբերտ Քոչարյանի խափանման միջոց կալանքը՝ ազատ արձակելով նրան Արցախի Հանրապետության նախկին նախագահ Արկադի Ղուկասյանի և գործող նախագահ Բակո Սահակյանի անձնական երաշխավորության դիմաց։ Դատավորի այդ որոշումը հասարակության մեծ բողոքի մեծ ալիքի բարձրացման առիթ դարձավ։


== Ծանոթագրություններ ==
(3095) Օմարխայամ

(3095) Օմարխայամ (անգլ.՝ Omarkhayyam), աստերոիդ աստերոիդների գոտու արտաքին մասում։ Հայտնաբերվել է 1980 թվականի սեպտեմբերի 8-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,494377 ա. մ., առավելագույնը մոտենում է 3,2487 ա. մ. հեռավորության վրա և հեռանում 3,7401 ա. մ.։ Արեգակի շուրջ մեկ ամբողջական պտույտ է կատարում 2385,9 երկրային օրվա ընթացքում, իր ուղեծրով շարժվելով միջինում 0,150886 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3095) Օմարխայամ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ցեդան

Ցեդան (վրաց.՝ ცედანი), գյուղ Վրաստանում։ Գտնվում է Շիդա Քարթլի մարզի Խաշուրի շրջանում։


== Դիրք ==
Գտնվում է ծովի մակարդակից 850 մետր բարձրության վրա։ Շրջկենտրոն Խաշուրից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 59 մարդ։


== Ծանոթագրություններ ==
Անդրեևկա (գյուղ, Օլևսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1445 թվականին։
2001 թվականի տվյալներով Անդրեևկա գյուղում բնակվում էր 219 մարդ։ Բնակավայրը զբաղեցնում է 0,87 կմ² տարածք։ Բնակչության խտությունը կազմում էր 251,72 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժերեմի Ժելեն

Ժերեմի Ժելեն (ֆր.՝ Jérémy Gélin, ապրիլի 24, 1997(1997-04-24), Կեմպեր), ֆրանսիացի ֆուտբոլիստ, «Ռեն» ակումբի կիսապաշտպան։


== Ակումբային կարիերա ==
Ժերեմի Ժելենը ընդունվել է «Ռեն» ակումբի ակադեմիա 2012 թվականին և ավարտել այն երեք տարի անց, ինչից հետո դարձել է «Ռեն» ակումբի երկրորդ կազմի խաղացող։   Նա այդ ակումբի կազմում իր դեբյուտը կատարել է նոյեմբերի 30-ին՝ մասնակցելով «Տա Ռենն» ակումբի դեմ խաղին։ 2015/2016 մրցաշրջանից եղել է թիմի երկրորդ կազմի հիմնական խաղացող։ Այդ թիմի կազմում անցկացրած երկու մրցաշրջաններում մասնակցել է 27 հանդիպման։


== Կարիերան հավաքականում ==
Ժերեմի Ժելենը հանդես է եկել Ֆրանսիայի պատանեկան հավաքականի տարիքային տարբեր խմբերի թիմերում։  2016 թվականին դարձել է Եվրոպայի մինչև 19 տարեկանների առաջնության չեմպիոն։ Այդ մրցաշրջանում նա մասնակցել է երկու խաղի։


== Ձեռքբերումներ ==
Միջազգային

 Եվրոպայի առաջնության (մինչև 19) հաղթող (1) – 2016


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Տրամվայի հուշարձան (Սովետսկ)

Տրամվայի հուշարձան (ռուս.՝ Трамвай-памятник), МС-4 սերիայի տրամվայ, որը, որպես հուշարձան, տեղադրված է Սովետսկի Հաղթանակի հետիոտնային փողոցում։ Հիմնադրվել է որպես հիշեցում, որ 1901-1944 թվականներին Տիլզիտում գործել է տրամվայ։


== Պատմություն ==
Տիլզիտի հայտնի էլեկտրական տրամվայի գիծը բացվել է 1901 թվականի հուլիսի 26-ին և գործել է մինչև 1944 թվականի հոկտեմբեր։ Տրամվայի գծերը և վագոններն արտադրվել էին Ֆրանկֆուրտ քաղաքում գերմանական «Lahmeyer & Co» ընկերությունում։ Երկրորդ համաշխարհային պատերազմից հետո նոր քաղաքային իշխանությունները որոշեցին, որ ավտոբուսի երթևեկությունն ավելի արդյունավետ և հարմար է, քան տրամվայը, և Տիլզիտի տրամվայի համակարգը վերացվեց։ Թե որտեղ են այժմ գտնվում Տիլզիտի տրամվայի պարկի վագոնները, անհայտ է, սակայն Սովետսկում դեռևս կարելի է տեսնել հայտնի տրամվայի «հետքերը»՝ երկաթգծի հետքեր և սյուներ։
2012 թվականի օգոստոսին Տիլզիտի տրամվայի հիշատակին Սովետսկի իշխանությունները քաղաքի կենտրոնական հրապարակում տեղադրեցին տրամվայի վագոն։ Հուշարձանի մոտ տեղադրվել է փողոցային լապտեր՝ ռուսերեն և գերմաներեն լեզուներով փողոցների նշումներով։ Տրամվայի ներսում պարբերաբար կազմակերպվում են լուսանկարների ցուցահանդեսներ, որոնք պատմում են քաղաքի անցյալի և Սովետսկի ժամանակակից կյանքում տեղի ունեցող հիմնական իրադարձությունների մասին։


== Նկարագրություն ==
Հուշարձանը 1933 թվականին Պուտիլովսկի գործարանում արտադրած МС-4 սերիայի տրամվայ է։ Ուղևորների համար շահագործումից հետո մեքենան փոխանցվել է ճանապարհային սպասարկմանը և աշխատել М-52 և М-26 համարներով։ 2006 թվականին վագոնը գնել է ընկերությունը և վերածել չշարժվող մակետի, ստացել է 2601 համարը և նախատեսվել է օգտագործել որպես սրճարան։ 2007 թվականին աշխատանքները դադարեցվել են,  ապա վագոնը գտնվել է Սանկտ Պետերբուրգի էլեկտրատրանսպորտի թանգարանում նախկին №2 տրամվայի պարկի տարածքում։ 2012 թվականին վագոնը տեղափոխվել է Սովետսկ քաղաք, որպեսզի տեղադրվի որպես հուշարձան։


== МС-4 ==

Արտադրող՝ Պուտիլովսկի գործարան
Կառուցված միավորներ՝ № 12 (նախկինում՝ 2601)
Թողարկման ամսաթիվ՝ 1933 թ.


=== Բնութագրիչներ ===
Մաքսիմալ արագություն՝ 40 կմ/ժ
Քաշը՝ 12,56 տ
Նստատեղ՝	24
Ամբողջական տարողություն՝ 107 (8 մարդ/մ²)
Ցածրաքաշություն՝ 320 մմ%
Դռների քանակը՝ 2


=== Չափեր ===
Երկաթուղագիծ՝ 1524 մմ
Երկարություն՝ 10345 մմ
Լայնություն՝ 2140 մմ
Բարձրություն՝ 3260 մմ
Բազա՝ 9839 մմ
Քարշակի բազա՝ 2700 մմ


=== Շարժիչ ===
Հզորություն՝2 х 52.3 կվտ


== Ծանոթագրություններ ==


== Արտաքին հղումներ ==
Տրամվայի նկարները transphoto.org կայքում
«Тильзитский трамвай» под Калининградом приехал из Санкт-Петербурга
Սոխ Վորոնովի

Սոխ Վորոնովի (լատ.՝ Allium woronowii), սոխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Սոխուկավոր գեղազարդային բույս է։ Ցողունի բարձրությունը 15-50 սմ է։ Տերևները 2-4, գծային-նշտարաձև կամ գծային են։ Ծաղկաբույլը լայն փնջաձև կամ կիսագնդաձև է։ Ծաղկապատը աստղաձև-գավաթանման է, մասերը՝ վարդագույն կամ համարյա սպիտակ, ծիրանագույն կամ կանաչ ջղով, նեղ-էլիպսաձև, նավականման։


== Տարածվածություն ==
Հայաստանում հանդիպում է Շիրակի (Կրաշեն գյուղի շրջակայք) և Դարեղեգիսի (Վարդահովիտ, Բարձրունի, Խաչիկ, Գնիշիկ, Մոզրով գյուղերի շրջակայք) ֆլորիստիկական շրջաններում։ Աճում է նաև Նախիջևանում (գյուղ Ազնաբերդ) և Արևելյան Անատոլիայում (լեռնագագաթ՝ Արարատ)։


== Էկոլոգիա ==
Աճում է վերին լեռնային գոտում` ծովի մակարդակից 1800-2300 մ բարձրությունների վրա, խճաքարոտ տեղերում, կրաքարային քարաթափվածքների վրա, լեռնային տափաստանում։ Ծաղկում է մայիս ամսին, պտղաբերում՝ հունիսին։


== Պահպանություն ==
Վտանգված տեսակ է։ Գտնվում է ընդհանուր արեալի հյուսիսային սահմանում։ Արեալը խիստ մասնատված է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Տեսակին, ներքին գործոնների և գյուղատնտեսական գործունեության հետևանքով, սպառնում է տարածման և բնակության շրջանների կրճատում։ CITES-ի և Բեռնի կոնվենցիաների հավելվածներում ընդգրկված չէ։
Պահպանության գործողություններ չեն իրականացվում ։


== Ծանոթագրություններ ==